**Builder Spinners játék leírás**

**Green Burger Spinners**

A szabadon választható projektünknek egy stratégiai játékot választottunk. A játék célja, hogy minél tovább éljünk túl, de ezt barbártámadások és kút hiányában tűz nehezíti. A játék két évszakot tartalmaz: nyarat és telet. A tél még nagyobb kihívást, mert a lakosok tüzelni való fájáról is kell gondoskodni, illetve a malom kevesebb élelmet termel ilyenkor.

A játékos egy 50 x 50 –es véletlenszerűen generált pályán kell városát fejlesztenie. A játékosnak gondoskodnia kell a lakóknak megfelelő élelem ellátásán és télen a melegen tartásunkról. A játékon belül kétféle lehetőség van az élelem szerzésre: a halász stég és a malom építésével. A különféle nyersanyagokat különböző nyersanyag szedőkkel lehet termelni. A fát a favágó kunyhóval lehet gyűjteni, a követ és az aranyat pedig a bányász épület segítségével. Ezeket az épületeket csak a fa, illetve az ércek közelébe lehet építeni. Ezen felül, aranyat még a sima lakóházból, ami a lakosok számát növeli, is lehet szerezni, mert azok minden nap fizetnek „adót”. Ezeken az épületeken felül fontos szerepet kap a kút is. A kút védi meg az épületeket a tűztől. Egy kút 5 darab háznak biztosít védelmet. Ne feledkezzünk meg a barbár támadásról sem! A fosztás elkerülése érdekében katonákat kell képezni a kaszárnyában, viszont a katonáknak minden nap zsoldot kell fizetni.

A játékban van lehetőség barátaink ellen is harcolni! Bluetooth segítségével a játékosok támadó és védő pozíciót tudnak választani. Ha a támadó nyer, akkor elviszi a védő összes nyersanyagát és városát is lerombolja. A védő csak el tudja pusztítani az ellenfél egységeit. A védőnek az egységei egy kicsivel erősebbek, mert ilyenkor számolunk a terep előnnyel is.

A játékot egy hangulatos zene teszi teljessé. A menü háttere egy várkaput jelenít meg, így is utalva a játék időben való elhelyezésére. A várkapu a gombok lenyomásakor felemelkedik.

Sajnos megeshet, hogy a lakosok száma nullára csökken, vagy barbártámadás áldozatai leszünk, vagy védekező félként veszítünk egy csatában. Ekkor a játszott világot sajnálatos módon elveszítjük, de csüggedésre semmi ok, hiszen egy új világban talán jobban teljesítünk.

A játék jó stratégiai képességet igényel, mert muszáj kiegyensúlyozni a dolgainkat és ezek mellett még hadsereget is kell tartani a barbárok ellen.